Document ID: 31997R2018

ΚΑΝΟΝΙΣΜΟΣ (ΕΚ) αριθ. 2018/97 ΤΗΣ ΕΠΙΤΡΟΠΗΣ της 15ης Οκτωβρίου 1997 για πρόσθετες ποσότητες κλωστοϋφαντουργικών προϊόντων που θα καταστούν διαθέσιμες στη Δημοκρατία της Βουλγαρίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 1445/97 της Επιτροπής (2), και ιδίως το άρθρο 8,
Εκτιμώντας:
ότι οι αρμόδιες αρχές της Δημοκρατίας της Βουλγαρίας ζήτησαν να καταστεί διαθέσιμη μια πρόσθετη ποσότητα για τη Βουλγαρία για την κατηγορία 2 για το έτος ποσόστωσης 1997 7
ότι, για την εν λόγω κατηγορία οι διατάξεις ευελιξίας που προσδιορίζονται στο παράρτημα VIII του κανονισμού (ΕΟΚ) αριθ. 3030/93 έχουν χρησιμοποιηθεί πλήρως 7
ότι, στηριζόμενη στους εμπορικούς δεσμούς μεταξύ των οικονομικών παραγόντων της Βουλγαρίας και της Ιταλίας για την επεξεργασία στη Βουλγαρία ακατέργαστου βάμβακος καταγωγής Ελλάδας για βαμβακερά υφάσματα προς επανεισαγωγή στην Κοινότητα κατά το 1997, ζητείται μια πρόσθετη ποσότητα για την κοινοτική βιομηχανία 7
ότι το πρόσθετο πρωτόκολλο στην ευρωπαϊκή συμφωνία για το εμπόριο κλωστοϋφαντουργικών προϊόντων μεταξύ της Κοινότητας και της Δημοκρατίας της Βουλγαρίας θα λήξει, και οι ποσοτικοί περιορισμοί θα καταργηθούν στις 31 Δεκεμβρίου 1997 7
ότι οι εν λόγω ποσότητες, σε σύγκριση με το συνολικό επίπεδο εισαγωγών αυτών των προϊόντων στην Ευρωπαϊκή Κοινότητα, δεν υπάρχει κίνδυνος να προκαλέσουν την αποδιοργάνωση της αγοράς εάν τα εμπορεύματα ετίθεντο σε ελεύθερη κυκλοφορία 7
ότι το άρθρο 8 του κανονισμού (ΕΟΚ) αριθ. 3030/93 επιτρέπει στην Επιτροπή να ανοίξει πρόσθετες δυνατότητες για εισαγωγές υπό ιδιαίτερες περιστάσεις 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Διατίθεται η ακόλουθη πρόσθετη ποσότητα στη Δημοκρατία της Βουλγαρίας για την οποία μπορεί να εκδώσει άδειες εξαγωγής κατά το έτος ποσόστωσης 1997:
- κατηγορία 2: 1 500 τόνοι.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Οκτωβρίου 1997.

Labels: 3
17
18